open-index/open-wikipedia-markdown huggingface dataset:
Classic Mac OS

Το **Classic" Mac OS** είναι ένα λειτουργικό σύστημα με γραφικό περιβάλλον που αναπτύχθηκε από την Apple Inc (πρώην Apple Computer, Inc) για τους ηλεκτρονικούς υπολογιστές Macintosh που η εταιρία εισήγαγε στην αγορά. Το Mac OS, πριν ακόμη η Apple το ονομάσει έτσι, εφαρμόσθηκε για πρώτη φορά το 1984 στον πρωτότυπο υπολογιστή Macintosh ως μη διακριτό τμήμα του συστήματος και συνήθως αναφερόταν απλά ως το "λογισμικό συστήματος". Το σύστημα παρέμεινε σε πρωτογενή χρήση σε Mac μέχρι το 2001.

Η Apple κυκλοφόρησε τον αρχικό Macintosh στις 24 Ιανουαρίου 1984. το πρώιμο λογισμικό του συστήματος βασίστηκε εν μέρει στο λειτουργικό σύστημα Lisa και στον υπολογιστή Xerox PARC Alto , τον οποίο πρόβαλε ο πρώην CEO της Apple, Steve Jobs .  Αρχικά ονομάστηκε "Λογισμικό Συστήματος", ή απλώς "Σύστημα". Η Apple μετονομάστηκε σε "Mac OS" το 1996, εν μέρει λόγω του προγράμματος κλωνοποίησης Macintosh που έληξε ένα χρόνο αργότερα.

Το Classic Mac OS χαρακτηρίζεται από τον μονολιθικό σχεδιασμό του.  Οι αρχικές εκδόσεις του λογισμικού συστήματος εκτελούν μία εφαρμογή τη φορά.  Το σύστημα 5 εισήγαγε το συνεργατικό multitasking.  Το σύστημα 7 υποστηρίζει διευθυνσιοδότηση μνήμης 32 bit και εικονική μνήμη, επιτρέποντας μεγαλύτερα προγράμματα.  Οι μεταγενέστερες ενημερώσεις του συστήματος 7 επιτρέπουν τη μετάβαση στην αρχιτεκτονική PowerPC.  Το σύστημα θεωρήθηκε φιλικό προς το χρήστη, αλλά οι αρχιτεκτονικοί του περιορισμοί είναι ιδιαίτερα επικριτικοί, όπως η περιορισμένη διαχείριση μνήμης, η έλλειψη προστατευόμενης μνήμης και οι έλεγχοι πρόσβασης και η ευαισθησία στις συγκρούσεις μεταξύ των επεκτάσεων.

## Κυκλοφορίες
Εννέα μεγάλες εκδόσεις του κλασικού Mac OS κυκλοφόρησαν.  Το όνομα "Classic" που σημαίνει τώρα το σύστημα ως σύνολο είναι μια αναφορά σε ένα στρώμα συμβατότητας που βοήθησε στη διευκόλυνση της μετάβασης στο Mac OS X. 

* Λογισμικό συστήματος Macintosh - "System 1", κυκλοφόρησε το 1984 
* Λογισμικό συστήματος 2, 3 και 4 - κυκλοφόρησε μεταξύ 1985 και 1987 
* Λογισμικό συστήματος 5 - κυκλοφόρησε το 1987 
* Λογισμικό συστήματος 6 - κυκλοφόρησε το 1988 
* Σύστημα 7 / Mac OS 7.6 - κυκλοφόρησε το 1991 
* Mac OS 8 - κυκλοφόρησε το 1997 
* Mac OS 9 - τελική μεγάλη έκδοση, κυκλοφόρησε το 1999

## Παραπομπές



Κατηγορία:Λογισμικό Apple
Αμυγδαλίτιδα

**Αμυγδαλίτιδα** ονομάζεται η φλεγμονή των αμυγδαλών η οποία προκαλείται από ιογενείς και βακτηριακές λοιμώξεις και συχνά προκαλεί πονόλαιμο, πυρετό, διογκόμενες αμυγδαλές (συχνά με πύον), κακοσμία στόματος και πρησμένους λεμφαδένες.

## Τύποι
Η αμυγδαλίτιδα διακρίνεται σε οξεία και σε χρόνια. Η οξεία αμυγδαλίτιδα μπορεί να είναι είτε βακτηριακή ή ιογενής ενώ η χρόνια αμυγδαλίτιδα, που μπορεί να διαρκέσει για μεγάλο χρονικό διάστημα αν δεν θεραπευτεί, προκαλείται σχεδόν πάντοτε από βακτηριακή μόλυνση.

## Συμπτώματα
Τα συμπτώματα της αμυγδαλίτιδας περιλαμβάνουν έντονο πονόλαιμο, επίπονη κατάποση, στοματίτιδα, καθώς και δυσκολίες στην κατάποση, πυρετό, ρίγη και βραχνάδα στη φωνή και κακοσμία στόματος. Με τον ερεθισμό τους οι αμυγδαλές γίνονται κόκκινες και πρήζονται. Ορισμένες φορές σκεπάζονται από μία λευκή μεμβράνη (πύον). Μπορεί επίσης να προκληθεί πρήξιμο στους λεμφαδένες. 

## Αίτια
Βακτηριακή αμυγδαλίτιδα μπορεί να προκληθεί από λοίμωξη με στρεπτόκοκκο, κάτι το οποίο μπορεί να προκαλέσει στρεπτοκοκκική φαρυγγίτιδα. Ιογενής αμυγδαλίτιδα μπορεί να προκληθεί από πολλούς ιούς, όπως από τον  ιό Epstein-Barr ή από αδενοϊό.

Μερικές φορές η αμυγδαλίτιδα προκαλείται από επιλοίμωξη των σπειροχαιτών και από τρεπόνημα και τότε αποκαλείται Λοίμωξη Vincent (οξεία νεκρωτική ελκώδης ουλίτιδα).

Παρ' όλο που η αμυγδαλίτιδα σχετίζεται με την λοίμωξη δεν είναι ακόμα γνωστό εάν η φλεγμονή και τα υπόλοιπα συμπτώματα προκαλούνται από τους λοιμώδεις παράγοντες ή από το ίδιο το ανοσοποιητικό σύστημα που αντιδρά αυτούς τους παράγοντες. Η αμυγδαλίτιδα μπορεί να είναι αποτέλεσμα μιας ανωμαλίας στην αντίδραση του ανοσοποιητικού απέναντι στην βακτηριακή χλωρίδα του ρινοφάρρυγγα.

## Θεραπεία
Θεραπείες της αμυγδαλίτιδας είναι η φαρμακευτική αγωγή για την διαχείριση του πόνου και με φάρμακα για τον πονόλαιμο. Αν η αμυγδαλίτιδα έχει προκληθεί από βακτήρια τότε χορηγούνται αντιβιοτικά και συχνότερα πενικιλλίνη. Ερυθρομυκίνη χορηγείται σε ασθενείς που είναι αλλεργικοί στην πενικιλλίνη.

## Παραπομπές


Κατηγορία:Φλεγμονές
Κατηγορία:Παθήσεις του αναπνευστικού συστήματος
Γιώργος Γάσπαρης

Το λήμμα **Γιώργος Γάσπαρης** μπορεί να αναφέρεται στα παρακάτω πρόσωπα:

*Γιώργος Γάσπαρης, ποδοσφαιριστής από τη Σμύρνη, γεννημένος το 1913.
*Γιώργος Γάσπαρης, καλαθοσφαιριστής, γεννημένος το 1965.
Κύπελλο Ελλάδος ποδοσφαίρου ανδρών 1990-91

Στην **49η** διοργάνωση του **κυπέλλου Ελλάδας 1990-91** μετείχαν συνολικά 72 ομάδες (18 Α' εθνικής, 18 Β' εθνικής και 36 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού.

Μετά την αρχική φάση των ομίλων, ακολούθησαν ενδιαφέρουσες αναμετρήσεις και από νωρίς αρκετές εκ των συνήθως πρωταγωνιστριών ομάδων εγκατέλεψαν τη διοργάνωση. Από τον 2ο κιόλας γύρο αποκλείστηκε ο Ολυμπιακός από τον ΠΑΟΚ, ο Άρης από τον Αθηναϊκό και ο Ηρακλής από την Ξάνθη, ενώ στον Γ' γύρο ήρθε ο αποκλεισμός της ΑΕΚ από τον ΟΦΗ. Σ' ένα εντυπωσιακό αποτέλεσμα στην ίδια φάση, ο Εδεσσαϊκός (ομάδα Β' εθνικής τότε) ανέτρεψε τη σε βάρος του ήττα με 4-0 από τον Ιωνικό ισοφαρίζοντας στον αγώνα ρεβάνς το σκορ του πρώτου αγώνα, για να αποκλειστεί όμως στη διαδικασία των πέναλτι.

Στον τελικό έφτασαν ο Παναθηναϊκός (για 6η φορά τα τελευταία 10 χρόνια) έχοντας στο μεταξύ αποκλείσει τον ΠΑΟΚ στους ημιτελικούς και ο νεοφώτιστος στην Α' εθνική Αθηναϊκός για πρώτη και μοναδική ως τώρα φορά στην ιστορία του. Τη χρονιά αυτή η ΕΠΟ αποφάσισε την καθιέρωση για πρώτη φορά διπλού τελικού, σύμφωνα με το πρότυπο του κυπέλλου Ιταλίας. Ο Αθηναϊκός επέλεξε ως έδρα του πρώτου αγώνα το γήπεδο της Λεωφόρου Αλεξάνδρας και όχι το Εθνικό στάδιο Βύρωνα που ήταν η φυσική του έδρα, ενώ η ρεβάνς έγινε κανονικά στο Ολυμπιακό Στάδιο με τον Παναθηναϊκό να κερδίζει και τους 2 αγώνες και να φτάνει παράλληλα στην κατάκτηση του νταμπλ.

Ο Αθηναϊκός σαν φιναλίστ του κυπέλλου αγωνίστηκε την επόμενη χρονιά για πρώτη και μοναδική φορά στην ιστορία του στο κύπελλο κυπελλούχων Ευρώπης. Ο τερματοφύλακας του Αθηναϊκού στον πρώτο τελικό Νίκος Σαργκάνης απέτυχε να κατακτήσει το κύπελλο Ελλάδας και με μία τέταρτη ομάδα της καριέρας του, καθώς προηγήθηκαν οι κατακτήσεις με Καστοριά, Ολυμπιακό και Παναθηναϊκό, ενώ για τον διαιτητή του Β' τελικού Μελέτη Βουτσαρά ήταν ο τελευταίος αγώνας της καριέρας του. Για τέταρτη συνεχόμενη χρονιά πρώτος σκόρερ της διοργάνωσης αναδείχθηκε ο Δημήτρης Σαραβάκος που σημείωσε 10 γκολ.

## Οι αγώνες

## Α΄ τελικός
* Αθήνα, Γήπεδο Απόστολος Νικολαΐδης, Τετάρτη 15 Μαΐου 1991
* 24px Αθηναϊκός - 24px Παναθηναϊκός **0-3** (ημίχρονο: 0-0)
* **Σκόρερς**: Κουρμπανάς (70' 13px|Πετυχημένο σουτ), Βαζέχα (85' 13px|Πετυχημένο πέναλτι), Βλάχος (89' 13px|Πετυχημένο σουτ)
* **Διαιτητής**: Κώστας Δημητριάδης (Πειραιά) -- Επόπτες: Μηντιούρης, Βοργιάς
* **Εισιτήρια**: 12.837
* **Τηλεοπτική μετάδοση**: Δεν υπήρξε

## Β΄ τελικός
* Αθήνα, Ολυμπιακό Στάδιο, Τετάρτη 22 Μαΐου 1991
* 24px **[[Παναθηναϊκός (ποδόσφαιρο)|Παναθηναϊκός]]** -  Αθηναϊκός **2-1** (ημίχρονο: 0-1)
* **Σκόρερς**: Σαραβάκος (71' 13px|Πετυχημένο κεφαλιά), Κουρμπανάς (84' 13px|Πετυχημένο σουτ) -- Ζώταλης (45' 13px|Πετυχημένο πέναλτι)
* **Διαιτητής**: Μελέτης Βουτσαράς (Αθήνας) -- Επόπτες: Ναζίρης, Ντούτσιας
* **Εισιτήρια**: 19.375
* **Τηλεοπτική μετάδοση**: Δεν υπήρξε

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1990-1991
Κύπελλο Ελλάδος ποδοσφαίρου ανδρών 1991-92

Στην **50η** διοργάνωση του **κυπέλλου Ελλάδας 1991-92** μετείχαν συνολικά 72 ομάδες (18 Α' εθνικής, 18 Β' εθνικής και 36 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού.

Μέχρι τη φάση των προημιτελικών η διοργάνωση κύλησε χωρίς ιδιαίτερες εκπλήξεις αλλά και χωρίς μεγάλες αναμετρήσεις, πλην της πρόκρισης του Ηρακλή επί του Άρη, αλλά και του αποκλεισμού της Λάρισας από τη φάση των ομίλων από ομάδες μικρότερων κατηγοριών. Το πιο αξιοσημείωτο του Β' γύρου ήταν ο αποκλεισμός του Πανιωνίου από τον Ατρόμητο, όταν το 5-0 που πέτυχε ο πρώτος στο γήπεδο της Νέας Σμύρνης μετατράπηκε σε 0-2 χωρίς αγώνα, επειδή οι γηπεδούχοι χρησιμοποίησαν ποδοσφαιριστή χωρίς να έχει δικαίωμα συμμετοχής, ενώ δεν κατάφερε να ανατρέψει το σκορ αυτό στον αγώνα ρεβάνς. Αξιοσημείωτο ότι στη φάση των ομίλων ο Πανιώνιος είχε γνωρίσει βαριά ήττα από τη Νάουσα, με σκορ 6-3.

Στους προημιτελικούς ο Ολυμπιακός απέκλεισε τον Παναθηναϊκό με τον κανονισμό του εκτός έδρας γκολ χάρη σ' ένα εύστοχο πέναλτι στο τελευταίο λεπτό του επαναληπτικού αγώνα, ενώ στους ημιτελικούς ο ΠΑΟΚ απέκλεισε στην παράταση την πρωταθλήτρια της χρονιάς εκείνης ΑΕΚ. Στον τελικό, ο οποίος για δεύτερη και τελευταία φορά ορίστηκε να γίνει διπλός στις έδρες των 2 φιναλίστ, ο Ολυμπιακός επικράτησε του ΠΑΟΚ με ισοπαλία 1-1 εκτός και νίκη 2-0 εντός έδρας, φτάνοντας στη 19η κατάκτηση κυπέλλου στην ιστορία του. Πρώτος σκόρερ της διοργάνωσης αναδείχθηκε ο Μιχάλης Ιορδανίδης της Δόξας Δράμας (9 γκολ).

## Οι αγώνες

1 Ο αγώνας Πανιωνίου - Ατρόμητου έληξε 5-0, όμως στη συνέχεια κατοχυρώθηκε με σκορ 0-2 υπέρ του Ατρόμητου.

## Α' τελικός

* Θεσσαλονίκη, Γήπεδο Τούμπας, Τετάρτη 20 Μαΐου 1992
* 24px ΠΑΟΚ - 24px Ολυμπιακός **1-1** (ημίχρονο: 0-0)
* **Σκόρερ**: Σκαρτάδος (52' 13px|Πετυχημένο κεφαλιά) -- Τσαλουχίδης (64' 13px|Πετυχημένο κεφαλιά)
* **Διαιτητής**: Κώστας Δημητριάδης (Πειραιά) -- Επόπτες: Ρεντζής, Περλορέντζος
* **Εισιτήρια**: 25.744
* **Τηλεοπτική μετάδοση**: ΑΝΤ1 (Δημήτρης Παπανικολάου)

## Β' τελικός

* Πειραιάς, Στάδιο Καραϊσκάκη, Τετάρτη 27 Μαΐου 1992
*  **[[Αρχείο:630px seven vertical stripes HEX-ED1C24 and White.svg|24px]] [[Ολυμπιακός Σύνδεσμος Φιλάθλων Πειραιώς (ποδόσφαιρο)|Ολυμπιακός]]** - 24px ΠΑΟΚ **2-0** (ημίχρονο: 1-0)
* **Σκόρερς**: Λιτόφτσενκο (21' 13px|Πετυχημένο σουτ), Τσαλουχίδης (62' 13px|Πετυχημένο κεφαλιά) 
* **Αποβολή**: 69' 10px Σάβιτσεφ
* **Διαιτητής**: Σταύρος Ζακεστίδης (Θεσσαλονίκης) -- Επόπτες: Τσινασλανίδης, Μπάκας
* **Εισιτήρια**: 29.831
* **Τηλεοπτική μετάδοση**: ΑΝΤ1 (Σταύρος Τσώχος)

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1991-1992
Φαμπιάν Εστογιάνοφ

Ο **Φαμπιάν Εστογιανόφ** (ισπαν: *Fabián Larry Estoyanoff Poggio*) είναι διεθνής ποδοσφαιριστής από την Ουρουγουάη αλλά έχει ιταλικό διαβατήριο και στην Ευρώπη αγωνίζεται ως κοινοτικός. Από το Σεπτέμβριο 2008 ως τον Ιούνιο 2010 αγωνίστηκε στον Πανιώνιο με το νούμερο 16, στον οποίο ανήκει. Προηγουμένως, ανήκε στη Βαλένθια ΚΦ, από την οποία είχε δοθεί δανεικός σε άλλες ισπανικές ομάδες. Από το 2010 ως το καλοκαίρι του 2011 αγωνίστηκε δανεικός στην Πενιαρόλ με την οποία έπαιξε στον τελικό του Κόπα Λιμπερταδόρες 2011. Έχει ύψος 1,73 μ. και παίζει ως δεξιός επιθετικός.

## Βιογραφικά στοιχεία

Γεννήθηκε στις 27 Σεπτεμβρίου 1982 στο Μοντεβίδεο της Ουρουγουάης. Έχει βουλγαρική καταγωγή, μιας και ο παππούς του *Ντιμίτρι Στογιάνοφ* ήταν από τη Σόφια και μετανάστευσε στην Ουρουγουάη την περίοδο των Βαλκανικών πολέμων 1912-13.

## Καριέρα

Ξεκίνησε να αγωνίζεται ως επαγγελματίας ποδοσφαιριστής στην Σέντρο Ατλέτικο Φοίνιξ το 2000. Το 2002 πήγε δανεικός στην Πενιαρόλ του Μοντεβίδεο και το 2004 πήρε μεταγραφή στην ισπανική Βαλένθια ΚΦ.

Ωστόσο, δεν μπόρεσε να προσαρμοστεί στο Μεστάγια με αποτέλεσμα να δοθεί δανεικός κατά σειρά στην Κάντιθ, την Ντεπορτίβο Λα Κορούνια, τη Ρεάλ Βαγιαδολίδ και την Πενιαρόλ τον Ιανουάριο 2008. Σε όλες είχε ικανοποιητική παρουσία σε συμμετοχές και γκολ.

Το Σεπτέμβριο του 2008 υπέγραψε διετές συμβόλαιο στον Πανιώνιο, όπου είχε συμπαίκτη τον συμπατριώτη του Άλβαρο Ρεκόμπα. Στην ομάδα της Νέας Σμύρνης αγωνίστηκε με επιτυχία για δύο σεζόν και το 2010 δόθηκε δανεικός στην Πενιαρόλ, με την οποία το 2011 έφτασε στον τελικό του Κόπα Λιμπερταδόρες.

Το καλοκαίρι του 2011 επέστρεψε στον Πανιώνιο, από τον οποίο αποδεσμεύτηκε στις 18 Νοεμβρίου 2011 και επέστρεψε στην Πενιαρόλ, με την οποία κατέκτησε τον τίτλο το 2013.

## Διεθνής

Ο Εστογιάνοφ είναι 31 φορές διεθνής με την Εθνική ομάδα της Ουρουγουάης με την οποία έχει πετύχει 5 γκολ και έχει αγωνιστεί στο Κόπα Αμέρικα το 2001, 2004 και 2007.

## Τίτλοι-Διακρίσεις

* Πρωταθλήματα Ουρουγουάης (2): 2003, 2012-13.
* Κόπα Αμέρικα (χάλκινο μετάλλιο): 2004.
* Κόπα Λιμπερταδόρες (φιναλίστ): 2011.

## Ομάδες

 Συμμετοχές μόνο σε εθνικά πρωταθλήματα.

## Πηγές

* Στατιστικά του παίκτη
* Στατιστικά σεζόν 2009-10
* Στατιστικά σεζόν 2011-12. 

Κατηγορία:Ουρουγουανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Κάδιθ ΚΦ
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αλ Νασρ Ριάντ
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κόπα Αμέρικα 2001
Κατηγορία:Ποδοσφαιριστές Σέντρο Ατλέτικο Φένιξ
Κατηγορία:Ποδοσφαιριστές Εθνικής Ουρουγουάης
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Σαουδική Αραβία
Κύπελλο Ελλάδος ποδοσφαίρου ανδρών 1981-82

Στην **40η** διοργάνωση του **κυπέλλου Ελλάδας 1981-82** μετείχαν συνολικά 58 ομάδες (18 Α' εθνικής και 40 Β' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. 

Ήταν μια διοργάνωση που έμεινε στην ιστορία για έναν εκ των πλέον συζητημένων αγώνων στην ιστορία του Παναθηναϊκού και του Ολυμπιακού, που έγινε μόλις στον Β' γύρο και επισκίασε κάθε τι άλλο στη διοργάνωση. Ήταν μονός νοκ - άουτ αγώνας στο γήπεδο της Λεωφόρου Αλεξάνδρας όπου κρίθηκε στην παράταση, με τον Παναθηναϊκό να πετυχαίνει 3 γκολ (τα 2 με πέναλτι ενώ έχασε άλλο ένα) και να τελειώνει τον αγώνα με 10 παίκτες και τον Ολυμπιακό να πετυχαίνει 2 γκολ και να του ακυρώνεται κι ένα κανονικό, μάλιστα όλα αυτά στα πρώτα 12' της αναμέτρησης. Και οι 2 ομάδες είχαν μεγάλα παράπονα από τη διαιτησία και περισσότερο ο ηττημένος Ολυμπιακός.  

Από τις υπόλοιπες αναμετρήσεις ξεχώρισαν το ευρύ σκορ 6-1 με το οποίο ο ΠΑΟΚ επιβλήθηκε της ΑΕΚ (3 γκολ ο Χρήστος Δημόπουλος) και οι προκρίσεις του Παναθηναϊκού επί του Ηρακλή στην παράταση κι ενώ η διοίκηση των "πράσινων" είχε απαγορέψει την είσοδο στις τηλεοπτικές κάμερες στον επαναληπτικό αγώνα και επί του ΠΑΟΚ στον ημιτελικό με ένα γκολ στο τελευταίο λεπτό του αγώνα ρεβάνς.

Στον τελικό αντιμετώπισε την ΑΕΛ που έχοντας ευκολότερο έργο στην πορεία της, έφτασε για πρώτη φορά στην ιστορία της στον τελικό. Ο Παναθηναϊκός νίκησε με σκορ 1-0, όμως δεν του απονεμήθηκε το κύπελλο, παρά ένα αναμνηστικό τρόπαιο, δεδομένου ότι εκκρεμούσε σε βάρος του ένσταση του Ολυμπιακού για υπόθεση παράνομης ελληνοποίηση του ποδοσφαιριστή Ρότσα. Η κανονική απονομή έγινε 2 μήνες αργότερα κι ενώ είχε στο μεταξύ τελεσιδικίσει η υπόθεση.

## Οι αγώνες

## Ο τελικός

*Αθήνα, Γήπεδο Νέας Φιλαδέλφειας, Σάββατο 19 Ιουνίου 1982
*24px **[[Παναθηναϊκός (ποδόσφαιρο)|Παναθηναϊκός]]** - 24px ΑΕΛ **1-0** (ημίχρονο: 0-0)
***Σκόρερ**: Χαραλαμπίδης (49' 13px|Πετυχημένο σουτ)
***Χαμένο [[Πέναλτι (ποδόσφαιρο)|πέναλτι]]**: 72' 13px|Χαμένο Χαραλαμπίδης (άουτ)
***Διαιτητής**: Αντώνης Βασάρας (Θεσσαλονίκης) -- Επόπτες: Κουναλάκης, Τικμόγλου
***Εισιτήρια**: 22.560
***Τηλεοπτική μετάδοση**: ΕΡΤ (Χρήστος Ράπτης)

## Παραπομπές


## Πηγές
*Greece - Cup Data (from Quarterfinals on) rsssf.com

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1981-1982
Αθλητική Ένωση Ροδίων Αφάντου

Η **Αθλητική Ένωση Ροδίων Αφάντου** είναι ελληνικό ποδοσφαιρικό σωματείο το οποίο εδρεύει στα Αφάντου. Το επίσημο έτος ίδρυσης της είναι το 1946. Επίσημα χρώματα της αποτελούν το κόκκινο και το λευκό. Χρησιμοποιεί ως αγωνιστική έδρα το Δημοτικό Γήπεδο Αφάντου το οποίο έχει χωρητικότητα 2000 θέσεων.

## Ιστορία
Η Αθλητική Ένωση Ροδίων Αφάντου ιδρύθηκε το 1946 και αποτέλεσε ιδρυτικό σωματείο της Ε.Π.Σ. Δωδεκανήσου το 1947. Το 1975 κατέκτησε για πρώτη φορά το πρωτάθλημα της Ε.Π.Σ. Δωδεκανήσου και προκρίθηκε στο ειδικό πρωτάθλημα ανόδου όπου συμμετείχε στον 7ο όμιλο και έχασε την ιστορική άνοδο στη Β΄ Εθνική.
150px|μικρογραφία|αριστερά|Παλαιότερο λογότυπο της Αθλητικής Ένωσης Ροδίων Αφάντου.
Το 2005 κατέκτησε εκ νέου το πρωτάθλημα Ε.Π.Σ. Δωδεκανήσου και κέρδισε την άνοδο για πρώτη φορά στην Δ΄ Εθνική, όπου και αγωνίστηκε την περίοδο 2005-06. Το 2007 κατέκτησε για τρίτη φορά το πρωτάθλημα Ε.Π.Σ. Δωδεκανήσου και αγωνίστηκε εκ νέου στην Δ΄ Εθνική, από την περίοδο 2007-08 μέχρι και την αγωνιστική περίοδο 2009-10, όπου τερμάτισε 15η στον 8ο όμιλο και υποβιβάστηκε στο τοπικό πρωτάθλημα.

Το 2023 αναδείχθηκε πρωταθλήτρια Ε.Π.Σ. Δωδεκανήσου και προκρίθηκε στο ειδικό πρωτάθλημα ανόδου, μέσω του οποίου κέρδισε την άνοδο στην Γ΄ Εθνική.

## Τίτλοι – Διακρίσεις
### Τίτλοι
* 4 Πρωταθλήματα Α΄ Κατηγορίας Ε.Π.Σ. Δωδεκανήσου:
** 1974-75, 2004-05, 2006-07, 2022-23
* 2 Κύπελλα Ε.Π.Σ. Δωδεκανήσου:
** 2021-22, 2023-24
* 1 Super Cup Ε.Π.Σ. Δωδεκανήσου:
** 2022-23

### Διακρίσεις
* Φιναλίστ Κυπέλλου Ε.Π.Σ. Δωδεκανήσου:
** 1974-75, 1981-82, 1985-86, 2005-06, 2007-08, 2022-23

## Παραπομπές


Κατηγορία:Αθλητικοί σύλλογοι Ρόδου
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1946
Γεώργιος Μπουκουβάλας

Ο **Γεώργιος Μπουκουβάλας** (1864–1908) ήταν Έλληνας εκπαιδευτικός. Γεννήθηκε στο Μεσολόγγι και διετέλεσε διευθυντής της Αμπετείου Σχολής του Καΐρου. Μετέφρασε και σχολίασε αρχαίους Έλληνες συγγραφείς. Κόρη του ήταν η μουσικολόγος και συγγραφέας Ιωάννα Μπουκουβάλα-Αναγνώστου, ιδρύτρια της Γυναικείας Λογοτεχνικής Συντροφιάς

## Δικτυακοί τόποι - εργογραφία
* Μπουκουβάλας Γ. «Περί της διδασκαλίας αρχαίων ελληνικών δραμάτων επί της σημερινής σκηνής», *[[Φιλολογικός σύλλογος Παρνασσός|Παρνασσός]]*, τόμ. 15, αρ. 6 (1893)
* Μπουκουβάλας, Γ.Α., ''Ἠθικὰ ἐκ τῶν τοῦ Πλουτάρχου'', Ἐν Ἀθήναις, 1904, 84 σελ.
* Μπουκουβάλας, Γ. Α., «Περὶ ταφῆς τῶν νεκρῶν παρ' Ἕλλησι», ''Πλάτων'', 12, 4-5-6 (1890), σσ. 142-153.

## Παραπομπές


## Πηγές
* *Πάπυρος Λαρούς Γενική Εγκυκλοπαίδεια Μετά Πλήρους Λεξικού της Ελληνικής Γλώσσης*, τόμος δέκατος,  Εταιρεία Εγκυκλοπαιδικών Εκδόσεων Ο.Ε. 1964.

Κατηγορία:Έλληνες συγγραφείς του 19ου αιώνα
Κατηγορία:Λογοτεχνία-επέκταση
Κύπελλο Ελλάδος ποδοσφαίρου ανδρών 1980-81

Στην **39η** διοργάνωση του **κυπέλλου Ελλάδας 1980-81** μετείχαν συνολικά 58 ομάδες (18 Α' εθνικής και 40 Β' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. Σε σχέση με τις 2 προηγούμενες χρονιές, επεκτάθηκαν οι διπλοί αγώνες και στον Γ' γύρο (φάση των "16").

Παρ' ότι υπήρξαν αρκετές ομάδες Α' εθνικής που αποκλείστηκαν από τον πρώτο κιόλας γύρο, στη συνέχεια υπήρξαν πολύ ενδιαφέρουσες αναματρήσεις, με την ΑΕΚ να έχει τις δυσκολότερες κληρώσεις, αφού απέκλεισε διαδοχικά τους Παναθηναϊκό και Άρη, για να αποκλειστεί όμως από τον ΠΑΟΚ με 2 ήττες στους ημιτελικούς (ο αγώνας ρεβάνς λόγω τιμωρίας έγινε στη Χαλκίδα). 

Ο Ολυμπιακός χρειάστηκε την παράταση για να περάσει το εμπόδιο του Πανιωνίου στον Γ' γύρο, ενώ ευχάριστη έκπληξη της χρονιάς αποτέλεσε ο Παναιγιάλειος, ο οποίος έφτασε ως τον ημιτελικό έχοντας στην πορεία του αποκλείσει 2 ομάδες Α' εθνικής (ΟΦΗ και Δόξα Δράμας), έχοντας μάλιστα αποσπάσει θετικά αποτελέσματα στους εκτός έδρας επαναληπτικούς αγώνες. 

Στον τελικό αγωνίστηκαν μετά από 7 χρόνια και στο ίδιο γήπεδο όπως το 1974 ο Ολυμπιακός και ο ΠΑΟΚ, με τους "ερυθρόλευκους" να φτάνουν στη νίκη και στην κατάκτηση του νταμπλ (θα έπρεπε να περιμένουν 18 χρόνια μέχρι να ξανακατακτήσουν νταμπλ, το 1999), σ' έναν αγώνα που σημαδεύτηκε από επεισόδια ανάμεσα στους οπαδούς των 2 ομάδων, ένα από τα πρώτα φαινόμενα χουλιγκανισμού που εισήχθησαν στην Ελλάδα στις αρχές της δεκαετίας του '80.

Είναι ακόμη χαρακτηριστικό ότι οι ποδοσφαιριστές των 2 ομάδων αγωνίστηκαν στον τελικό φορώντας μαύρα περιβραχιόνια, οι μεν του Ολυμπιακού πενθώντας τα θύματα της τραγωδίας της θύρας 7 και οι δε του ΠΑΟΚ εις μνήμην του προπονητή της ομάδας Γκιούλα Λόραντ που ξεψύχησε από ανακοπή στον πάγκο της ομάδας 3 εβδομάδες νωρίτερα. Ήταν η πρώτη μετάδοση τελικού κυπέλλου από την ΕΡΤ σε έγχρωμη κάλυψη και παράλληλα η τελευταία μετάδοση τελικού που τον σχολιασμό έκανε ο Γιάννης Διακογιάννης.

## Οι αγώνες

## Ο τελικός

* Αθήνα, Γήπεδο Νέας Φιλαδέλφειας, Κυριακή 21 Ιουνίου 1981
*  **[[Αρχείο:630px seven vertical stripes HEX-ED1C24 and White.svg|22x22εσ]] [[Ολυμπιακός Σ.Φ.Π. (ποδόσφαιρο)|Ολυμπιακός]]** - 24px ΠΑΟΚ **3-1** (ημίχρονο: 1-0)
* **Σκόρερς**: Δαμανάκης (18' 13px|Πετυχημένο αυτογκόλ - σουτ), Ορφανός (61' 13px|Πετυχημένο κεφαλιά), Κουσουλάκης (90' + 2' 13px|Πετυχημένο σουτ) -- Δαμανάκης (63' 13px|Πετυχημένο κεφαλιά) 
* **Διαιτητής**: Νίκος Ζλατάνος (Θεσσαλονίκης) -- Επόπτες: Δέδες, Βασάρας
* **Εισιτήρια**: 30.512
* **Τηλεοπτική μετάδοση**: ΕΡΤ (Γιάννης Διακογιάννης)

## Παραπομπές


## Πηγές
*Greece - Cup Data (from Quarterfinals on) rsssf.com

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1980-1981
20000 Βαρούνα

**20000 Βαρούνα** 

 frameless|center| Καλλιτεχνική απεικόνιση της 20000 Βαρούνα.


20000 Βαρούνα


Ανακάλυψη

Ανακαλύφθηκε από R. McMillan (Spacewatch) 

Ανακαλύφθηκε στις 28 Νοεμβρίου 2000

Χαρακτηριστικά τροχιάς

Αφήλιο 6.770.201.000 km  (45,256 AU)

Περιήλιο 6.051.832.000 km  (40,454 AU)

Ημιάξονας τροχιάς 6.411.017.000 km  (42,855 AU)

Εκκεντρότητα 0,05603

Περίοδος περιφοράς 102.470 ημέρες  (280,55 χρόνια)

Συνοδική Περίοδος - ημέρες 

Μέση Ταχύτητα Τροχιάς 4,53&nbsp;km/s 

Κλίση 17,197° ως προς την Εκλειπτική 

Μήκος του ανερχόμενου σημείου 97,312° 

Όρισμα του περιηλίου 265,490° 

Δορυφόροι 0 

Φυσικά Χαρακτηριστικά

 Ισημερινή Ακτίνα  400 km 

 Πολική Ακτίνα  - km 

 Πεπλάτυνση  - 

Επιφάνεια - km<sup>2</sup> 

Όγκος - km<sup>3</sup> 

Μάζα ~3,7 ×1020 kg

Μέση πυκνότητα 0,992 g/cm3

Επιφανειακή Βαρύτητα στον Ισημερινό 0,15 m/s<sup>2</sup>

Ταχύτητα Διαφυγής 0,39&nbsp;km/s

Αστρονομική περίοδος περιστροφής 3,17 h 

Κλίση άξονα -°

Λευκαύγεια 0,037-0,26

Φαινόμενο μέγεθος 19,9

Θερμοκρασία


ελάχ.μέσημεγ.
  ~43-41 K 





Ο **20000 Βαρούνα** (αγγλικά: Varuna), με προσωρινό προσδιορισμό **2000 WR<sub>106</sub>**, είναι ένα μεγάλο αντικείμενο της Ζώνης του Kuiper. Όταν ανακαλύφθηκε το 2000, ήταν το μεγαλύτερο μεταποσειδώνιο αντικείμενο που είχε ανακαλυφθει. Λόγω της ταχύτατης περιστροφής του έχει πεπλατυσμένο σχήμα. Η μέση διάμετρός του είναι περίπου 800 χιλιόμετρα.

## Τροχιά
center|thumb|upright=1.25|Τροχιές του Βαρούνα (μπλε) και του Πλούτωνα (κόκκινο).

Η τροχιά του Βαρούνα είναι σχεδόν κυκλική με μέση απόσταση 6,45 δισεκατομμύρια χιλιόμετρα (~43 ΑΜ). Το αφήλιό του είναι 6,8 δισεκατομμύρια χιλιόμετρα και το περήλιό του είναι 6,1 δισεκατομμύρια χιλιόμετρα. Η περιφόρα του γύρω από τον Ήλιο διαρκεί 283 γήινα έτη.

## Φυσικά χαρακτηριστικά
Ο Βαρούνα έχει διάμετρο περίπου 800 χιλιόμετρα. Στοιχεία από μελέτες πριν το 2005 έδωσαν μέση διάμετρο 940 χλμ., ενώ παρατηρήσεις από το παρατηρητήριο Σπίτζερ, υπέδειξαν διάμετρο περίπου 500 χιλιομέτρων. Είναι ένα μετρίως κόκκινο, σκοτεινό (το αλβέδο είναι 3. Έχουν ανακαλυφθεί μικρές ποσότητες νερού. στην επιφάνειά του.

Στοιχεία από δύο επιπροσθέσεις δείχνουν ότι ο Βαρούνα έχει έντονα ελλειψοειδές σχήμα, με τη μεγάλη διάμετρο να είναι περίπου 1000 χλμ.

## Παραπομπες


Βαρούνα
Βαρουνα
Κουέντιν Μπράις

Η **Κουέντιν Μπράις** (*Quentin Alice Louise Bryce*, 23 Δεκεμβρίου 1942-) είναι η πρώτη γυναίκα Γενική Διοικητής (ή Γενική Κυβερνήτρια) της Αυστραλίας . Υπηρέτησε στο αξίωμα από το 2008 ως το 2014. Στο παρελθόν ήταν επίσης Κυβερνήτρια της πολιτείας Κουίνσλαντ.

## Βιογραφία
### Πρώτα χρόνια
Γεννήθηκε στις 23 Δεκεμβρίου του 1942 στο Λόνγκριτς της Κουηνσλάνδης, όπου και μεγάλωσε. Σπούδασε στο Κολέγιο του Μόρτον Μπέι, στο Μπρισμπέιν και έπειτα στο πανεπιστήμιο της γενέτειράς της. Το 1962 απέκτησε μπάτσελορ στις Καλές Τέχνες και το 1965 στα Νομικά..

Από το 1968 ως το 1983 δίδαξε στο τμήμα Νομικών Επιστημών του Πανεπιστημίου της Κουίνσλαντ. Παντρεύτηκε το Μάικλ Μπράις το 1964 και απέκτησαν  2 κόρες και 3 γιους.

### Κυβερνήτρια
Το 2003 ορίστηκε από τη βασίλισσα Ελισάβετ Β΄ στο αξίωμα της Κυβερνήτριας και έγινε η δεύτερη γυναίκα που έγινε κυβερνήτρια της Κουίνσλαντ.  Στις  29 Ιουλίου του  2008 την διαδέχθηκε στο αξίωμα η  Πένελοουπ Ουένσλι.

### Γενική Κυβερνήτρια
Στις 13 Απριλίου του 2008 η Μπράις διορίστηκε από τον πρωθυπουργό Κέβιν Ραντ στο αξίωμα της Γενικής Κυβερνήτριας της Αυστραλίας. Διαδέχθηκε το Μάικλ Τζέφρι στις  5 Σεπτεμβρίου  του 2008. Υπηρέτησε ως τις 28 Μαρτίου 2014, οπότε την διαδέχθηκε ο Πίτερ Κοσγκρόουβ.

## Παραπομπές


Μπραις
Ντμίτρι Καλντούν

Ο **Ντμίτρι Καλντούν** (*Дзмітрый Аляксандравіч Калдун*, 11 Ιουνίου 1985) είναι Λευκορώσος τραγουδιστής. Εκπροσώπησε τη χώρα του στο διαγωνισμό τραγουδιού της Γιουροβίζιον του 2007 με το τραγούδι *Work your Magic* (Δούλεψε τη μαγεία σου), όπου ήρθε έκτος. Ήταν νικητής του Фабрика звёзд 6 της Ρωσίας.

## Фабрика звёзд: Россия-Украина
Παρουσιαστής: Ντμίτρι Σέπελεφ

### Ουκρανία
* Μαξ Μπάρσκιχ (2 νίκες)
* Στας Σούρινς (2 νίκες)
* ΝτίΟ.φίλμι (3 νίκες)
* Γιέβα Μπουσμινά (0 νίκες)
* Έρικα (τραγουδίστρια) (1 νίκη)

### Ρωσία
* Ντμίτρι Καλντούν (2 νίκες)
* Βικτώρια Νταινέκο (2 νίκες)
* Ντομινίκ Τζόκερ (4 νίκες)
* Βλαντ Σοκολόφσκι (1 νίκη)
* Πολίνα Γκαγκάρινα (3 νίκες)

## Фабрика звёзд 6 (2006)

## Δισκογραφία
### Άλμπουμς
* 2007 - Work Your Magic
* 2008 - I'm Not a Magician (Я Не Волшебник) 
* 2008 - Angel in the Rain (Ангел Под)

### Σινγκλς
* Work Your Magic
* Я Для Тебя
* Царевна

Κατηγορία:Συμμετέχοντες στη Eurovision
Κατηγορία:Λευκορώσοι τραγουδιστές
Κατηγορία:Λευκορώσοι ηθοποιοί
Μονεμβασιά (ναρκοθέτις)

**Μονεμβασιά ([[Ναρκοθέτις]])**

Σιδηρά Ναρκοθέτις

Ιδίου τύπου και τα ‘Αιγιαλεία Ι’ και ‘Ναυπλία ΙΙ’. Αγοράστηκε το 1881 από την Αγγλία.

Συμμετείχε στον πόλεμο του 1897 και στους Βαλκανικούς (1912-1913) για την πόντιση και ανέλκυση ναρκών.

Παροπλίστηκε κατά το 1924.

## Παραπομπές


Κατηγορία:Ελληνικές Ναρκοθέτιδες
Νέστος Ι (ναρκοθέτις)

----

Αγοράστηκε από την Αγγλία το 1938 – Δαπάνη Ελληνικού Δημοσίου. Ομοίου τύπου πλοία : 'Αξιός I', ‘Αλιάκμων I’,‘Νέστος Ι’ και ‘Στρυμών Ι’. Διασκευάστηκαν σε Ναρκαλιευτικά μεταξύ 1925-1926. Συμμετείχε στις επιχειρήσεις του Β’ Παγκοσμίου Πολέμου από το 1940 – 1941. Βυθίστηκε στις 23 Απριλίου 1941 στο Ψαθόπυργο του Κορινθιακού κόλπου από αεροπορική εχθρική επιδρομή.

Κατηγορία:Ελληνικές Ναρκοθέτιδες
Στρυμών Ι (ναρκοθέτις)

**Στρυμών Ι ([[Ναρκοθέτις]]) / 84**

Ναρκαλιευτικό - Ναρκοθέτις  τύπου "MERSEY"

Αγοράστηκε από την Αγγλία το 1938 – Δαπάνη Ελληνικού Δημοσίου. Ομοίου τύπου πλοία : 'Αξιός I', ‘Αλιάκμων I’,‘Νέστος Ι’ και ‘Στρυμών Ι’. Διασκευάστηκαν σε Ναρκαλιευτικά μεταξύ 1925-1926. Συμμετείχε στις επιχειρήσεις του Β’ Παγκοσμίου Πολέμου από το 1940 – 1941. Στις 22/03/1941 και ενώ βρισκόταν στο λιμάνι της Κέρκυρας – μετά από αεροπορική επίθεση εναντίον του -  υπήρξαν  βλάβες και απώλεια έξι (6) Ναυτών και το σοβαρό τραυματισμό του Κυβερνήτη του (Σημαιοφόρος Π.Σ. Π. Ανέστης) και 14 ανδρών ακόμη του πληρώματος του, κατόρθωσε να μην βυθιστεί και να φθάσει στον Ναύσταθμο για επισκευή. Στη συνέχεια με την αποχώρηση και την εκκένωση του Ναυστάθμου καταστράφηκε (22 Μαρτίου 1941). Οι Γερμανοί όμως το επισκεύασαν και το χρησιμοποίησαν ως ανθυποβρυχιακό περιπολικό UJ-2101, το οποίο βύθισε το υποβρύχιο Κατσώνης στις 14 Σεπτεμβρίου 1943.

Κατηγορία:Ελληνικές Ναρκοθέτιδες
Στίβος στους Ολυμπιακούς Αγώνες 2008 - Ακοντισμός Γυναικών

## Προκριματικά

## Τελικός
Ο τελικός διεξήχθη το απόγευμα της Πέμπτης 21 Αυγούστου στις 19:20 τοπική ώρα (UTC+8).

## Παραπομπές

Κατηγορία:Θερινοί Ολυμπιακοί Αγώνες 2008
Κατηγορία:Ακοντισμός
Πασκάλ

Με το όνομα Pascal μπορεί να εννοείται:

* Ο μαθηματικός Μπλεζ Πασκάλ (Blaise Pascal) 
* Η μονάδα πίεσης Πασκάλ (Pa)
* Η γλώσσα προγραμματισμού Pascal (γλώσσα προγραμματισμού)
Κύκλος του Κάλβιν

Στη βιοχημεία, **κύκλος του Κάλβιν** (*αγγλ.* Calvin cycle) ονομάζεται μια σειρά χημικών αντιδράσεων που οδηγούν στη βιοσύνθεση υδατανθράκων, κυρίως εξόζων. Οι αντιδράσεις πραγματοποιούνται στην υδατώδη μήτρα των χλωροπλαστών και αποτελούν μέρος της φωτοσύνθεσης. Ο κύκλος των αντιδράσεων, που περιγράφηκε για πρώτη φορά -το 1950- από τον Αμερικανό βιοχημικό Μέλβιν Κάλβιν (προς τιμή του ονομάστηκε έτσι) και τους συνεργάτες του, και αποτελείται από τρία στάδια: *δέσμευση άνθρακα* - *αναγωγή* - *αναγέννηση*.

Κατά τον κύκλο του Κάλβιν, το διοξείδιο του άνθρακα (CO2) που τα φυτά δεσμεύουν από την ατμόσφαιρα ενσωματώνεται με αντιδράσεις οξειδοαναγωγής σε περισσότερο πολύπλοκα οργανικά μόρια και τελικά σε υδατάνθρακες. Η ενέργεια για τη σειρά των αντιδράσεων αυτών παρέχεται από την ATP, ενώ η NADPH ενεργεί ως περιοριστικός παράγοντας. Υπόψη ότι τόσο η ATP όσο και η NADPH παράγονται κατά τη φωτοσύνθεση από ένζυμα που εντοπίζονται στο εσωτερικό των χλωροπλαστών.

Επειδή το φως δεν είναι απαραίτητο στην ολοκλήρωση των αντιδράσεων, ονομάζονται φωτοανεξάρτητες ή «σκοτεινές» αντιδράσεις, σε αντιδιαστολή με τις προηγούμενες αντιδράσεις της φωτοσύνθεσης που είναι φωτοεξαρτώμενες («φωτεινές» αντιδράσεις). Σε κάθε ολοκλήρωση του κύκλου δεσμεύεται ένα μόριο διοξειδίου του άνθρακα με παραγωγή δύο μορίων φωσφογλυκερικού οξέος (PGA). Απαιτούνται τρεις συνεχόμενες ολοκληρώσεις του κύκλου για την απελευθέρωση ενός μορίου φωσφογλυκεραλδεΰδης (PGAL) προκειμένου να ακολουθήσει η μεταβολική οδός της γλυκόζης, ενώ τα υπόλοιπα πέντε μόρια PGAL παραμένουν στον κύκλο.

Συνεπώς σε κάθε έξι ολοκληρώσεις του κύκλου παράγονται επαρκείς ποσότητες PGAL προκειμένου να παραχθεί ένα μόριο γλυκόζης.

## Παραπομπές


## Δείτε επίσης
* Φωτοσύνθεση
* Οδός C4
* Φυτά CAM

Κατηγορία:Μεταβολισμός
Κατηγορία:Φωτοσύνθεση
Χλωροπλάστης

thumb|350px|Χλωροπλάστες στο εσωτερικό φυτικών κυττάρων
350px|thumb|Δομή χλωροπλάστη:<br />
1: Εξωτερική μεμβράνη<br />
2: Διαμεμβρανικός χώρος<br />
3: Εσωτερική μεμβράνη<br />
4: Στρώμα<br />
5: Εσωτερικό θυλακοειδούς (lumen)<br />
6: Θυλακοειδής μεμβράνη<br />
7: Granum<br />
8: Θυλακοειδές<br />
9: Συσσωμάτωμα αμύλου<br />
10: Ριβόσωμα<br />
11: DNA<br />
12: Λιπιδοσφαιρίδιο

Οι **χλωροπλάστες** είναι είδος πλαστιδίων που χαρακτηρίζονται από συγκεντρώσεις χλωροφύλλης και περιέχουν όλα τα ένζυμα που απαιτούνται για τις διεργασίες της φωτοσύνθεσης. Οι χλωροπλάστες βρίσκονται μέσα στα κύτταρα των φυτών και των φυκών.

Οι χλωροπλάστες έχουν σχήμα φακοειδές και οι διαστάσεις τους κυμαίνονται από 4 έως 6 μm. Περιβάλλονται από διπλή μεμβράνη που τους απομονώνει από το υπόλοιπο κύτταρο. Το εσωτερικό των χλωροπλαστών διακρίνεται στην υδατώδη μήτρα που ονομάζεται *στρώμα* και σε ένα εκτεταμένο δίκτυο πεπλατυσμένων μεμβρανικών σάκων που ονομάζονται θυλακοειδή. Τα θυλακοειδή στιβάζονται προκειμένου να σχηματίσουν φωτοσυνθετικά συσσωματώματα (grana). Ένα ιδιαίτερο χαρακτηριστικό των χλωροπλαστών είναι ότι περιέχουν το δικό τους DNA και τα δικά τους ριβοσώματα, όπως συμβαίνει και με τα μιτοχόνδρια.

Οι λεγόμενες «φωτεινές» ή φωτοεξαρτώμενες αντιδράσεις της φωτοσύνθεσης (π.χ. οξείδωση του νερού και παραγωγή μοριακού οξυγόνου) γίνονται από ένζυμα τα οποία βρίσκονται δεσμευμένα εντός της μεμβράνης των θυλακοειδών. Οι λεγόμενες «σκοτεινές» ή φωτοανεξάρτητες αντιδράσεις της φωτοσύνθεσης (δέσμευση του διοξειδίου του άνθρακα και σύνθεση γλυκόζης) γίνονται από ένζυμα τα οποία κινούνται ελεύθερα στο υδατώδες στρώμα που περιβάλλει τα θυλακοειδή των χλωροπλαστών.

Παρ'ότι οι χλωροπλάστες βρίσκονται μόνο στα φωτοσυνθετικά κύτταρα, τα οργανικά μόρια και το οξυγόνο που παράγουν είναι απαραίτητα για την κάλυψη των ενεργειακών αναγκών και τη διατήρηση της ζωής όλων των οργανισμών της Γης.

## Δείτε επίσης
* Φωτοσύνθεση
* Κύκλος του Κάλβιν

## Πηγές
* Λεξικό Βιολογίας Collins, σ. 207-8 - Εκδόσεις Ι. Φλώρος - Αθήνα
* R. E. Blankenship, *Molecular Mechanisms of Photosynthesis*, Blackwell, Oxford, 2001.
* J. M. Berg, J. L. Tymoczko, L. Stryer, *Βιοχημεία*, (μτφρ Α. Αλετράς, Θ. Βαλκανά, Δ. Δραΐνας, Κ. Δραΐνας, Η. Κούβελας, Γ. Κ. Παπαδόπουλος, Μ. Φράγκου-Λαζαρίδη), Πανεπιστημιακές Εκδόσεις Κρήτης, Ηράκλειο, 2005.

Κατηγορία:Κυτταρικά οργανίδια
Άγιος Πέτρος του Άργους

Ο Επίσκοπος Άργους **Άγιος Πέτρος** είναι πολιούχος της πόλης του Άργους και η μνήμη του τιμάται στις 3 Μαΐου. Την ημέρα αυτή γιορτάζουν ο  Πέτρος και η Πετρούλα.

Γεννήθηκε στην Κωνσταντινούπολη από εύπορη οικογένεια, η οποία διακρινόταν για την ευσέβεια και φιλανθρωπία της. Στην οικογένεια ήταν πέντε αδέρφια, τα οποία είχαν ασπαστεί τον χριστιανισμό και μαζί με τους γονείς βοηθούσαν τους απόρους. Από αυτούς, ο Πέτρος επέλεξε να ακολουθήσει το μοναχικό σχήμα.

Ο τότε Πατριάρχης Νικόλαος Α΄ ο Μυστικός εκτιμώντας τα προσόντα και την αρετή του μοναχού Πέτρου, θέλησε να τον χειροτονήσει επίσκοπο Κορίνθου. Ο Πέτρος όμως αρνήθηκε με αποτέλεσμα να χειροτονηθεί μητροπολίτης ο αδερφός του ο Παύλος. Κατα τη διάρκεια της θητείας του μόνασε σε μοναστήρι της επικράτειας του αδερφού του. Μετά τον θάνατο του τελευταίου τον διαδέχθηκε στον επισκοπικό θρόνο. Από τη θέση αυτή έκανε μεγάλες αγαθοεργίες καθώς και πολλά θαύματα.

Το 920 μ.χ. μετέβη στην Κωνσταντινούπολη, για να λάβει μέρος σε σύνοδο που είχε συγκαλέσει ο Πατριάρχης Νικόλαος επί αυτοκράτορος Κωνσταντίνου Πορφυρογεννήτου. 

Πέθανε στο Άργος σε ηλικία 70 ετών και τάφηκε στον Ιερό Ναό της Κοιμήσεως της Θεοτόκου. Το λείψανό του όμως κλάπηκε από τον Λατίνο επίσκοπο Σιγούντο Νάνι το 1421 και μεταφέρθηκε αρχικά στο Ναύπλιο και στη συνέχεια στο εξωτερικό. Στην μνήμη του Αγίου Πέτρου κατασκευάστηκε καθεδρικός ναός στην πόλη του Άργους που θεμελιώθηκε το 1859 επι Επισκόπου Γεράσιμου Παγώνη και εγκαινιάστηκε στις 18 Απριλίου 1865. Επι αρχιερατείας του Μητροπολίτου Ιακώβου Β΄ επεστράφησαν τα λείψανα του Αγίου Πέτρου στο Άργος στις 19 Ιανουαρίου 2008, όπου και παραμένουν πια εντός του ιερού ναού του.

Η Ορθόδοξη Εκκλησία τον θεωρεί άγιο και εορτάζει την μνήμη του 3 Μαΐου εκάστου έτους.

## Εξωτερικοί σύνδεσμοι

* Απολυτίκιο Αγίου Πέτρου Αρχιεπισκόπου Άργους

## Παραπομπές


## Βιβλιογραφία
* P. Enrico Rickenbach, *Storia e scritti di S. Pietro d΄ Argo*, Roma, Tipografia del cav. V. Salviucci (1899)
* Αρχιεπίσκοπος Αργολίδος Δανιήλ, Πετρούλιας (1870)
* Χρήστος Παπαοικονόμος, *Ο πολιούχος του Άργους, Άγιος Πέτρος επίσκοπος Άργους ο Θαυματουργός*, Αθήνα 1908, τυπογραφείο Βλαστού
* Κωνσταντίνος Κυριακόπουλος, *Αγίου Πέτρου επισκόπου Άργους, Βίος και Λόγοι*, Εκδόσεις Ιεράς Μητροπόλεως Αργολίδος (1976)

Πέτρος Άργους
Δημοτικό διαμέρισμα Βασιλοπούλου Ιωαννίνων

Το **δημοτικό διαμέρισμα Βασιλοπούλου** είναι το βόρειο τμήμα του Δήμου Ευρυμενών Ιωαννίνων. Περιλαμβάνει δύο χωριά, το ημιορεινό Βασιλόπουλο και το ορεινό Καστρί.

Κατά το παρελθόν τα δύο αυτά χωριά αποτελούσαν ξεχωριστό ΟΤΑ, την *Κοινότητα Βασιλοπούλου*, η οποία καταργήθηκε με το Νόμο Καποδίστρια το 1999.

Κατηγορία:Δήμος Ευρυμενών Ιωαννίνων
Βασίλης Κούκουρας

Ο **Βασίλης Κούκουρας** (Αθήνα 8 Μαΐου 1961) είναι Έλληνας ηθοποιός.

## Βιογραφία
Γεννήθηκε και μεγάλωσε στην Αθήνα στις 8 Μαΐου 1961. Η καταγωγή του πατέρα του είναι από τα Άνω Βέρβενα Αρκαδίας και της μητέρας του από την Κέρκυρα.

Οι ρόλοι που τον έκαναν γνωστό στο τηλεοπτικό κοινό ήταν ο χαρακτήρας «Μάνθος Φουστάνος», δημιούργημα του Χάρη Ρώμα στη σειρά του ANT1 «Κωνσταντίνου και Ελένης» και ο χαρακτήρας «Βασίλης Παπαδόπουλος», δημιούργημα του Σπύρου Μεταλληνού στη σειρά «Εμείς κι εμείς».

Έχει έναν γιο, από τη σχέση του με την ηθοποιό Κατερίνα Σασλή, ο οποίος γεννήθηκε το 2000.

Τα τελευταία χρόνια μοιράζει τον χρόνο του μεταξύ Άστρους, τόπο στον οποίο πέρναγε και τα καλοκαίρια του ως παιδί, Ναυπλίου και Αθήνας.

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Δοκιμαστικό σώμα αντοχής εδάφους

Το **δοκιμαστικό σώμα αντοχής εδάφους** (γερμανικά: *Schwerbelastungskörper*, προφέρεται *σβερ-μπελάστουνγκς-κέρπερ*) είναι ένα τεχνητό αντικείμενο που βρίσκεται στο Βερολίνο της Γερμανίας. Έχει τεράστιο μέγεθος (ύψος 18 μέτρων) και σχήμα όρθιου κυλίνδρου, ενώ είναι κατασκευασμένο από συμπαγές σκυρόδεμα. Η μάζα του ανέρχεται στους 12.650 τόνους.

Κατασκευαάσθηκε το 1941 με σκοπό τη δοκιμή της ανθεκτικότητας του εδάφους. Δηλαδή για να ελεγχθεί πειραματικά, αν το έδαφος του Βερολίνου ήταν αρκετά ανθεκτικό στην πίεση που θα ασκούσε το βάρος των τεράστιων οικοδομημάτων, την κατασκευή των οποίων είχε προγραμματίσει ο Χίτλερ μέσα στα πλαίσια της οικοδομικής ανέγερσης της «Γκερμάνια». Το πείραμα έπρεπε να αποδείξει ότι το έδαφος, παρ' όλη την πίεση, δεν θα υποχωρούσε πάνω από πέντε εκατοστά. Τελικά το σώμα βυθίστηκε 15 εκατοστά μέσα σε τρία χρόνια.

Μετά το τέλος του πολέμου, δεν ήταν δυνατό να κατεδαφιστεί ούτε με εκρηκτικές ύλες και έτσι παρέμεινε. Από το 1995 έχει ανακηρυχτεί διατηρητέο και προστατεύεται ως ιστορικό μνημείο.

Σήμερα βρίσκεται στην διασταύρωση των οδών *Dudenstraße*, *General-Pape-Straße* και *Loewenhardtdamm* στο βορειοδυτικό τμήμα του προαστίου Τέμπελχοφ (*Tempelhof*).

## Παραπομπές

## DVD
* Ντοκυμαντέρ 

## Εξωτερικοί σύνδεσμοι
* Πρόσθετες φωτογραφίες 
* http://www.skyscraperpage.com/cities/?buildingID=55439

Κατηγορία:Κτίρια και κατασκευές στο Βερολίνο
Κατηγορία:Ναζιστική Γερμανία
Κατηγορία:Ιστορικά μνημεία
Αγγλόφωνη Καραϊβική

Με τον όρο **Αγγλόφωνη Καραϊβική** αναφερόμαστε στις ανεξάρτητες χώρες της Καραϊβικής, οι οποίες έχουν ως επίσημη γλώσσα τους την αγγλική. Μετά την ανεξαρτησία των χωρών αυτών, ο όρος Αγγλόφωνη Καραϊβική αντικατέστησε, ως ορθότερος, τον παλαιό όρο Βρετανικές Δυτικές Ινδίες, ο οποίος παραμένει σε χρήση μόνον για τις λίγες εναπομείνασες κτήσεις του Ηνωμένου Βασιλείου στην περιοχή.

Τα ακόλουθα ανεξάρτητα νησιωτικά κράτη θεωρούνται ότι απαρτίζουν την Αγγλόφωνη Καραϊβική:

* Αγία Λουκία
* Άγιος Βικέντιος και Γρεναδίνες
* Άγιος Χριστόφορος και Νέβις
* Αντίγκουα και Μπαρμπούντα
* Γρενάδα
* Μπαρμπάντος
* Μπαχάμες
* Δομινίκα
* Τζαμάικα
* Τρινιντάντ και Τομπάγκο

Μερικές φορές, όμως, στον όρο συμπεριλαμβάνονται και τα ανεξάρτητα κράτη

* Γουιάνα
* Μπελίζ

τα οποία αποτελούν μέρος της *Ηπειρωτικής Καραϊβικής*.

Όλες αυτές οι ανεξάρτητες χώρες ήταν κτήσεις του Ηνωμένου Βασιλείου και αποτελούσαν μέρος της Βρετανικής αυτοκρατορίας. Απέκτησαν την ανεξαρτησία τους κατά τη διάρκεια του 20ου αιώνα και σήμερα είναι μέλη της Κοινοπολιτείας των Εθνών.

Μερικές φορές στον όρο Αγγλόφωνη Καραϊβική συμπεριλαμβάνονται και οι σημερινές κτήσεις του Ηνωμένου Βασιλείου :

* Ανγκουίλα
* Βρετανικές Παρθένοι Νήσοι
* Μοντσερράτ
* Κέιμαν Νήσοι
* Τερκς και Κέικος

ή ακόμη και οι κτήσεις:

* Αμερικανικές Παρθένοι Νήσοι
* Βερμούδες
παρ' ότι οι πρώτες δεν αποτέλεσαν ποτέ κτήση του Ηνωμένου Βασιλείου και οι δεύτερες βρίσκονται στον Βόρειο Ατλαντικό ωκεανό.

Ο όρος χρησιμοποιείται στην πολιτική , στην κοινωνιολογία , στην οικονομία , στη λογοτεχνία , στον κινηματογράφο  και στον αθλητισμό, καθώς οι χώρες της Αγγλόφωνης Καραϊβικής συμμετέχουν ως ενιαία ομάδα σε αγώνες επίδειξης και τουρνουά κρίκετ, ως *Ομάδα κρίκετ Δυτικών Ινδιών* .

Στη γλωσσολογία χρησιμοποιείται για να περιγράψει την ιδιαίτερη μορφή την οποία έχει η αγγλική γλώσσα που μιλιέται στην περιοχή, περισσότερο με τη γεωγραφική παρά με τη γλωσσική της έννοια.

## Παραπομπές
Ενιαίο Σοσιαλιστικό Κόμμα Γερμανίας

Το **Ενιαίο Σοσιαλιστικό Κόμμα Γερμανίας** (ΕΣΚΓ) (γερμανικά: *Sozialistische Einheitspartei Deutschlands*, SED) ήταν το κυβερνών-κομμουνιστικό-κόμμα της Γερμανικής Λαοκρατικής Δημοκρατίας από την ίδρυση του μέχρι το Μάρτιο του 1990.

## Ίδρυση

Το ΕΣΚΓ ιδρύθηκε στις 21 Απριλίου 1946, στον ανατολικό τομέα της-κατεχόμενης από τους συμμάχους-Γερμανίας, από τη συγχώνευση του Σοσιαλδημοκρατικού Κόμματος Γερμανίας και του Κομμουνιστικού Κόμματος Γερμανίας. Έχοντας την υποστήριξη και των Σοβιετικών δημιούργησε μαζί με άλλα πολιτικά κόμματα της ΓΛΔ και μαζικές οργανώσεις των πολιτών έναν ευρύτατο συνασπισμό που ονομάστηκε Εθνικό Μέτωπο της Δημοκρατικής Γερμανίας, ο οποίος είχε σαφή σοσιαλιστικό προσανατολισμό και κυριάρχησε στα πολιτικά δρώμενα της χώρας για τέσσερις δεκαετίες.

## Τα γεγονότα του 1989 και μετά την ένωση

Το φθινόπωρο του 1989, η κρίση που είχε ξεσπάσει στα ανατολικά καθεστώτα επηρέασε αναπόφευκτα και τη ΓΛΔ. Ο ΓΓ του κόμματος Έριχ Χόνεκερ εξαναγκάστηκε σε παραίτηση, όπως έγινε αργότερα και με όλα τα μέλη της ΚΕ και του ΠΓ. Ταυτόχρονα αφαιρέθηκε από το ΕΣΚΓ ο κυρίαρχος ρόλος του στην πολιτική ζωή της χώρας, που πήγαζε από το σύνταγμα της ΓΛΔ. Το Δεκέμβριο του 1989 αποφασίστηκε να αλλάξει η ονομασία του σε Ενιαίο Σοσιαλιστικό Κόμμα Γερμανίας-Κόμμα Δημοκρατικού Σοσιαλισμού (SED/PDS). Με αυτήν την ονομασία κατέβηκε στις εκλογές του Μαρτίου του 1990, τις τελευταίες εκλογές πριν από την επανένωση. Αμέσως μετά άλλαξε ξανά την ονομασία του, κρατώντας το ένα συνθετικό, δηλαδή Κόμμα Δημοκρατικού Σοσιαλισμού (Partei des Demokratischen Sozialismus) συμμετέχοντας στο πολιτικό σκηνικό της ενωμένης-πλέον-Γερμανίας αποκηρύσσοντας όμως και το παρελθόν του και τη μαρξιστική-λενινιστική του θεωρία. Ωστόσο, συνέχισε να δηλώνει ότι ήταν το διάδοχο κόμμα του ΕΣΚΓ. Το 2007, συγχωνεύθηκε με το κόμμα Εκλογική Εναλλακτική για την Κοινωνική Δικαιοσύνη και μετονομάστηκε τελικώς σε ''Η Αριστερά''.

## Γενικοί Γραμματείς της Κεντρικής Επιτροπής του ΕΣΚΓ

* Βάλτερ Ούλμπριχτ (Ιούλιος 1950 – 3 Μαΐου 1971)
* Έριχ Χόνεκερ (3 Μαΐου, 1971 – 18 Οκτωβρίου 1989)
* Έγκον Κρεντς (18 Οκτωβρίου, 1989 – 3 Δεκεμβρίου 1989)

## Παραπομπές


Γερμανιας
Κατηγορία:Πρώην πολιτικά κόμματα στη Γερμανία
Κατηγορία:Πολιτική στην Ανατολική Γερμανία
Βαθύ Σάμου

Το **Βαθύ** (ή αλλιώς **Άνω Βαθύ** και **Παλαιό Βαθύ**), είναι κωμόπολη της Σάμου. Είναι χτισμένο στην πλαγιά του λόφου πάνω από την πόλη της Σάμου με την οποία ουσιαστικά αποτελεί ενιαίο πολεοδομικό συγκρότημα. Συχνά οι κάτοικοι του νησιού ονομάζουν Βαθύ το σύνολο της πόλης της Σάμου μαζί με το Άνω ή Παλαιό Βαθύ. Το όνομά του το οφείλει στη θέση του στο βάθος ενός κόλπου. Το Βαθύ ανήκει στον Δήμο Ανατολικής Σάμου και έχει πραγματικό πληθυσμό, σύμφωνα με την απογραφή του 2011 1.888 κατοίκους. Ο πληθυσμός ολόκληρου του πολεοδομικού συγκροτήματος Βαθέoς - Σάμου είναι συνολικά 8.079 κάτοικοι.

## Ιστορικά στοιχεία
Το Βαθύ θεωρείται από τους παλαιότερους οικισμούς της Σάμου. Για την προέλευση της ονομασίας του, κυριαρχεί η άποψη που την αποδίδει στη θέση του οικισμού, στο βάθος μεγάλου κόλπου. Στην αρχική σύνθεση του πληθυσμού του οικισμού περιλαμβάνονται πληθυσμιακές ομάδες από την Πελοπόννησο άλλα και τη Χίο. Το Βαθύ εξελίχθηκε μέχρι τις αρχές του 19ου αιώνα σε έναν από τους μεγαλύτερους οικισμούς του νησιού. Στην απογραφή του 1828, είχε 4.073 κατοίκους. Από το Βαθύ κηρύχτηκε στις 20 Απριλίου του 1821 η επανάσταση του 1821 στη Σάμο. Ακολούθησε και επισήμως η κήρυξή της από τον Λυκούργο Λογοθέτη, στο Μεσαίο Καρλόβασι στις 8 Μαΐου 1821. Ο οικισμός αποτέλεσε διοικητικό κέντρο του νησιού κατά την περίοδο της Καποδιστριακής διοίκησης (1828-1830).

## Αξιοθέατα
Το Βαθύ διατηρεί αναλλοίωτα στοιχεία της τοπικής παραδοσιακής αρχιτεκτονικής και έχει ανακηρυχθεί παραδοσιακός οικισμός. Στεγάζεται σε αυτό το αρχαιολογικό μουσείο και διατηρείται εκκλησιαστική συλλογή της βυζαντινής περιόδου. Στο δημαρχείο φυλάσσεται αξιόλογη συλλογή πινάκων και το Σύνταγμα της Σάμου. Το Βαθύ είναι σήμερα χαρακτηρισμένος τόπος ιδιαίτερου φυσικού κάλλους.

## Πρόσωπα
Από το Βαθύ κατάγονται:
*Ο πρωτεργάτης της ενσωμάτωσης της Σάμου στην Ελλάδα και μετέπειτα πρωθυπουργού της Ελλάδας Θεμιστοκλής Σοφούλης.
*Ο οπλαρχηγός του 1821 Κωνσταντής Λαχανάς ή Καπετάν Λαχανάς, που κήρυξε την Επανάσταση της Σάμου.
*Ο λόγιος και πληρεξούσιος της Σάμου στις εθνοσυνελεύσεις της περιόδου της επανάστασης Χριστόδουλος Ματακίδης ή Ματακής.
*Ο σημαντικός ηθοποιός του μεταπολεμικού κινηματογράφου και θεάτρου Νίκος Σταυρίδης
## Βιβλογραφία
*Μανόλης Γ. Σέργης, «Επανασημασιοδοτήσεις ενός ιστορικού μνημείου: η περίπτωση του Λέοντος της πλατείας Πυθαγόρα στο Βαθύ Σάμου κατά την περίοδο 1930 - 1977», Σαμιακές Μελέτες, τομ. 5 (2002), σελ. 325-343.

## Παραπομπές


## Εξωτερικοί σύνδεσμοι
* Το Βαθύ στον ιστότοπο www.holiday.gr
* Άρθρο στην Καθημερινή

Κατηγορία:Κωμοπόλεις της Σάμου
Κατηγορία:Δήμος Ανατολικής Σάμου
Μπιάνκα (δορυφόρος)

Η **Μπιάνκα** () είναι ένας από τους 27 δορυφόρους του πλανήτη Ουρανού. Πήρε το όνομά του από την Μπιάνκα, η οποία ήταν η αδελφή της Κατερίνας στο έργο του Ουίλλιαμ Σαίξπηρ *[[Το ημέρωμα της στρίγγλας]]*. Η άλλη του σημερινή ονομασία είναι **Ουρανός VIII** (*Uranus VIII*, δηλαδή ο όγδοος από τους δορυφόρους του Ουρανού που έχει ονομαστεί). Η αρχική προσωρινή ονομασία που του είχε δοθεί ήταν **S/1986 U 9**. Οι φωτογραφίες της που λήφθηκαν από το *[[Βόγιατζερ 2]]*, τη δείχνουν ως ένα επιμηκυμένο σώμα. Έχει ωοειδές σχήμα και κύριος άξονάς της είναι 0,7 ± 0,2. Η επιφάνειά της είναι γκρίζα. Η περιφορά της γύρω από τον Ουρανό γίνεται μέσα σε 10 ώρες και 25 λεπτά.

## Παραπομπές


## Εξωτερικοί σύνδεσμοι
* Μπιάνκα από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Μπιανκα
Ιουλιέτα (δορυφόρος)

Η **Ιουλιέτα** () είναι ένας φυσικός δορυφόρος του πλανήτη Ουρανού. Ονομάστηκε έτσι από τη γνωστή ηρωίδα του σαιξπηρικού έργου *«[[Ρωμαίος και Ιουλιέτα]]»*. Η άλλη του σημερινή ονομασία είναι **Ουρανός XI** (Uranus XI, δηλαδή ο ενδέκατος από τους δορυφόρους του Ουρανού που έχει ονομαστεί). Η αρχική προσωρινή ονομασία που του είχε δοθεί ήταν **S/1986 U 2**. Ανακαλύφθηκε από φωτογραφίες που λήφθηκαν από το Βόγιατζερ 2 και στις οποίες η Ιουλιέτα εμφανίζεται ως ένα επιμηκυμένο σώμα με το χρώμα της επιφάνειά της να είναι γκρι.
Η Ιουλιέτα μπορεί να συγκρουστεί με τη Δεισδαιμόνα μέσα στα επόμενα 100 εκατομμύρια χρόνια.

## Παραπομπές


## Εξωτερικοί σύνδεσμοι
* Ιουλιέτα από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Ιουλιετα
Απαγορευτική αρχή του Πάουλι

Η **απαγορευτική αρχή του Πάουλι** είναι μια από τις σημαντικότερες αρχές της κβαντικής μηχανικής και της σύγχρονης ατομικής θεωρίας· διατυπώθηκε το 1925 από τον αυστριακό φυσικό Βόλφγκανγκ Πάουλι (*Wolfgang Pauli*). Σύμφωνα με αυτή, *είναι αδύνατο να υπάρξουν στο ίδιο [[άτομο]] ή σύμπλεγμα ατόμων πάνω από δύο [[ηλεκτρόνια]] στην ίδια ενεργειακή στάθμη*. Επιπλέον, *αν δύο ηλεκτρόνια βρίσκονται στην ίδια ενεργειακή στάθμη υποχρεωτικά έχουν αντίθετο [[σπιν]]*. Με την έννοια συμπλεγμα ατόμων εννοείται το σύνολο των ατόμων στο οποίο ανήκουν από κοινού κάποια ηλεκτρόνια, όπως στο μόριο και το μεταλλικό πλέγμα.

Η ανακάλυψη αυτή υπήρξε αρκετά σημαντική καθώς επέτρεψε την εξήγηση φαινομένων που δεν μπορούσαν να εξηγηθούν από την κλασική μηχανική.
Επίσης εξηγεί τη δομή των ηλεκτρονικών στιβάδων, το οποίο αποτελεί μία από τις βάσεις για το σχηματισμό του
Περιοδικού πίνακα.

Η αρχή αυτή για ένα άτομο ισοδυναμεί με την πρόταση ότι *σε κάθε ηλεκτρόνιο αντιστοιχεί ακριβώς μία τετράδα [[κβαντικός αριθμός|κβαντικών αριθμών]] n, l, m<sub>l</sub> , m<sub>s</sub>*. Η απαγορευτική αρχή του Πάουλι καθορίζει δηλαδή οτι σε κάθε ατομικό τροχιακό μπορούν να τοποθετηθούν εως 2 ηλεκτρόνια με αντιπαράλληλα spin. Επίσης καθορίζει τον μέγιστο αριθμό ηλεκτρονίων που μπορούν να τοποθετηθούν σε μια στιβάδα και σε μια υποστιβάδα. Μαζί με τον κανόνα του Hund και την αρχή της ελάχιστης ενέργειας αποτελεί τη βάση της ηλεκτρονιακής δομής των ατόμων.

Σε ένα πλέγμα πολλών, ίσως δισεκατομμυρίων ατόμων, ίσως κάποια ηλεκτρόνια να ανήκουν σε όλα τα άτομα. Σε αυτήν την περίπτωση τα τροχιακά αλληλοκαλύπτονται διαδοχικά, ώστε να διατρέχουν όλο το σώμα. Πρακτικά το υλικό απαρτίζεται από κατιόντα τα οποία *επιπλέουν* σε μια *θάλασσα* ελεύθερων ηλεκτρονίων. Η απαγορευτική αρχή επιβάλλει τη διαφοροποίηση των ενεργειακών σταθμών των ηλεκτρονίων. Έτσι, οι ενεργειακές στάθμες των ελεύθερων ηλεκτρονίων είναι πάρα πολλές και ένα ηλεκτρόνιο με ελάχιστη προσφορά ή πρόσληψη ενέργειας μπορεί να μεταβεί από τη μία στάθμη στην άλλη, ώστε πλέον να γίνεται λόγος για *ενεργειακή ζώνη* αντί για διακριτές ενεργειακές στάθμες.

## Παραπομπές


Κατηγορία:Ατομική φυσική
Αρχή Παουλι
Κατηγορία:Θεμελιώδεις έννοιες της φυσικής
Κατηγορία:Χημικός δεσμός